I Odense lagde AaB ellers hårdt fra land med en 2-0 føring, som fynboerne langsomt fik reduceret. I målet havde Nicolai Larsen flere gode redninger, blandt andet et straffespark og en friløber i kampens sidste sekunder, men det var ikke nok til, at AaB kunne holde sin føring. OB og tidligere AaB-træner Kent Nielsen tyggede sig ind på nordjyderne, som slukøret må konstatere, at det blot blev til en femteplads i sæsonen og ingen europæiske deltagelse. Hobro rykkede for flere spillerunder siden ned i 1. division. Holdet kæmpede ellers godt i Viborg og holdt nullet frem til det 73. minut, hvor Sebastian Andersen scorede. Dermed slutter Superliga-eventyret for Hobro IK i denne omgang, og det vil vise sig, om holdet formår at kvalificere sig direkte tilbage til fodboldens fornemste liga. Superligaen blev vundet af FC København, foran SønderjyskE og FC Midtjylland.

Referat:
Superligaens sidste kampe endte som turneringen i helhed for begge nordjyske hold: Skuffende.